Source: http://www.nitrianskepravno.sk/oznamy/oznamenie-o-zacati-konania-novostavba-polyfunkcneho-domu-na-p-c-397.html
Timestamp: 2017-09-26 14:40:38+00:00
Document Index: 4878199

Matched Legal Cases: ['§ 88', '§ 5', '§ 88', '§ 88', '§ 88', '§ 88', '§ 88', '§ 58', '§ 37', '§ 42', '§ 18', '§ 14', '§ 58']

Oznámenie o začatí konania - Novostavba polyfunkčného domu na p.č.397"
Obec Nitrianske Pravno ,
Podacie číslo obce: 2020/2016
Podacie číslo SOcÚ: 766/2016/SP-5
V Nitrianskom Pravne dňa 18.05.2017
o začatí konania vedeného podľa ust. § 88 ods. 1 písm. b/ a §-u 88a stavebného zákona a nariadenie ústneho pojednávania
Obec Nitrianske Pravno ako príslušný stavebný úrad podľa §-u 117 ods.1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vykonávajúci prenesený výkon štátnej správy podľa § 5 písm. a) zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, na základe výsledku štátneho stavebného dohľadu zo dňa 10.01.2017, ktorému predchádzala podaná žiadosť o vydanie dodatočného stavebného povolenia zo dňa 22.12.2016, zahájila konanie podľa ustanovenia § 88 ods. 1 písm. b) a § 88a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vo veci posúdenia stavby v projektovej dokumentácii označenej pod názvom „Novostavba polyfunkčného domu na parcele č. 397 Nitrianske Pravno“ (ďalej len „stavba“), realizácia ktorej bola začatá na pozemku parc. č. 397 v katastrálnom území Nitrianske Pravno stavebníkmi Petrom Valentínom a manž. Gabrielou, obaja bytom Prievidzská 1099/96, 972 13 Nitrianske Pravno bez stavebného povolenia.
Konanie bolo zahájenou výzvou dňa 11.01.2017, na základe ktorej mal stavebník v určenej lehote preukázať, že začatá stavba a jej dodatočné povolenie nie je v rozpore s verejným záujmom chráneným stavebným zákonom a osobitnými predpismi.
Popis stavby: Predmetom povoľovania v tomto konaní je novostavba murovaného polyfunkčného objektu v existujúcej radovej zástavbe Prievidzskej ulice v pamiatkovo chránenej zóne, na mieste pôvodného rodinného domu súp. č. 149. Pôvodný RD bol napojený na všetky dostupné inžinierske siete, ktorých prípojky využíva aj súčasný predmet povoľovania. Polyfunkčný objekt je dvojpodlažný s obytným podkrovím, nepodpivničený, prestrešený do ulice asymetrickou sedlovou strechou a časť do dvora sedlovou strechou so sklonom strešných rovín 42, 40 a 35o. Na I.NP sú navrhované obchodné priestory. Na II.NP sú navrhované 3 dvojizbové byty a v podkroví jeden dvojizbový a jeden jednoizbový byt. Vykurovanie objektu je teplovodné, zdrojom vykurovania bude plynový kondenzačný kotol s výkonom 45 kW. Vstup do obytných priestorov z Prievidzskej ulice je z dvorovej časti domu cez podchod (dufart) a následne zo spoločných priestorov schodiska. Vstup na pozemok a do dvorovej časti bude zachovaný ako v pôvodnom objekte rodinného domu. Pre potreby objektu je statická doprava riešená pre parkovanie 7 stojísk, ktoré sú riešené na parkovisku spoločnosti Vjarspol, s.r.o. Nitrianske Pravno. Zásobovanie obchodnej jednotky na prízemí bude realizované odstavením zásobovacieho vozidla pre krátkodobé státie. Priestory v okolí objektu budú upravené zámkovou dlažbou a vegetačnými tvárnicami. Splaškové vody z objektu budú zachytávané do novej žumpy o objeme 17,8 m3, po zrealizovaní verejnej kanalizácie obce bude objekt napojený na verejnú kanalizáciu. Pripojenie na vodu je navrhované novou prípojkou z verejných rozvodov, vedených v chodníku, napojenie elektrinu a plyn je z existujúcej prípojky vody, elektriny a plynu, zachovanej z pôvodného rodinného domu súp. č. 149. Odvádzanie dažďových vôd zo strešných rovín bude zaústené do jestvujúcej prípojky dažďovej kanalizácie. Objekt bude chránený bleskozvodom.
Obec Nitrianske Pravno, po posúdení podania, prostredníctvom Spoločného obecného úradu Bojnice, pracoviska v Nitrianskom Pravne, ktorý vykonáva pre obec činnosť stavebného úradu, podľa ust. § 88a ods. 7 stavebného zákona, oznamuje začatie konania, ktoré je vedené v súlade s ust. § 88 ods. 1 písm. b) a § 88a stavebného zákona (na konanie o dodatočnom povolení stavby sa primerane vzťahujú ust. § 58 až 66 stavebného zákona) dotknutým orgánom a známym účastníkom konania a súčasne za účelom prerokovania žiadosti nariaďuje ústne pojednávanie spojené s miestnym zisťovaním na
deň 19. 06. 2017 o 10,00 hod.
so stretnutím na Obecnom úrade v Nitrianskom Pravne.
Do podkladov rozhodnutia je možné nahliadnuť pred ústnym pojednávaním na Spoločnom obecnom úrade Bojnice, Pracovisko Nitrianske Pravno, Nám. SNP 360/18, v stránkové dni - v pondelok a v stredu a na ústnom pojednávaní.
Účastníci konania môžu k posudzovanej veci, k dodatočnému povoleniu rozostavanej stavby, uplatniť svoje námietky a pripomienky najneskôr na ústnom pojednávaní, na neskôr podané námietky sa neprihliadne.
Stavebný úrad súčasne upozorňuje, že podľa ust. § 37 ods. 3 stavebného zákona sa neprihliadne ani na námietky a pripomienky, ktoré sú v rozpore so schválenou územnoplánovacou dokumentáciou a podľa ust. § 42 ods. 5 stavebného zákona sa v odvolacom konaní neprihliadne na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.
V rovnakej lehote ako účastníci konania môžu oznámiť svoje stanoviská dotknuté orgány. Ak niektorý z dotknutých orgánov potrebuje na riadne posúdenie dlhší čas, musí požiadať stavebný úrad o predĺženie lehoty pre vyjadrenie pred jej uplynutím.
Ak sa nechá na ústnom pojednávaní niektorý z účastníkov konania zastupovať, jeho zástupca musí predložiť písomné splnomocnenie.
Najneskôr na ústne pojednávanie stavebník predloží:
Kópiu z katastrálnej mapy na pozemok, na ktorom je stavba realizovaná,
Kópiu obchodného registra zhotoviteľa, ktorým preukážete, že právnická osoba je oprávnená na podnikanie.
Preukázať vlastnícke resp. iné právo k pozemku
Chýbajúce záväzné stanoviská dotknutých orgánov (Okresný úrad Prievidza, odbor starostlivosti o životné prostredie, štátna vodná správa).
Záväzné stanovisko obce Nitrianske Pravno k malému zdroju znečistenia ovzdušia.
Podľa ust. § 18 ods. 5 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov predložiť oprávnenej právnickej osobe na posúdenie projektovú dokumentáciu stavby podľa § 14 ods. 1 písm. d) citovaného zákona a stavebnému úradu doložiť jej odborné stanovisko.
Zosúladiť projektovú dokumentáciu v časti „zdravotechnika“ s výkresom situácie a stanoviskom StVPS, a.s. o navrhovanej prípojke vody. K realizácii novej prípojky vody na pozemku KN registra „C“ parc. č. 136/1 preukázať iné vlastnícke právo v súlade s ust. § 58 ods. 2 stavebného zákona.
zastúpený zamestnancom Ľubicou Boďovou
na základe poverenia zo dňa 02.03.2017
Peter Valentín, Prievidzská 1099/96, Nitrianske Pravno
Gabriela Valentínová, Prievidzská 1099/96, Nitrianske Pravno
Tibor Baláž, Prievidzská 148/10, Nitrianske Pravno
Terézia Baniarová, Prievidzská 148/10, Nitrianske Pravno
Marek Baláž, Prievidzská 148/10, Nitrianske Pravno
Martin Baláž, Prievidzská 148/10, Nitrianske Pravno
Lívia Balážová, Prievidzská 148/10, Nitrianske Pravno
Ivan Baláž, Prievidzská 148/10, Nitrianske Pravno
Filip Mušák, Kľačno č. 25
Obec Nitrianske Pravno, ako vlastník susednej nehnuteľnosti (parc. č. KN-E 6962/1)
Mária Balčiráková, Nám. SNP 154/37, Nitrianske Pravno
Marek Balčirák, Nám. SNP 154/37, Nitrianske Pravno
Peter Balčirák, Magurská 17, Prešov
Katarína Chválová, Švermova 6, Banská Bystrica
Slovenská správa ciest, IV a SC Žilina, Rázusa 104 A
ARK, s.r.o., Jilemnického 18, Košice poštová adresa: Ing. arch. Richard Krajči, Prievidzská 28/33, Nitrianske Pravno
San-Projekt – Ing. Ján Sandus, Nám. Sl. Republiky 10, 014 01 Bytča
Ing. Marek Filin, Uhlištná 11, Prievidza
Fire projekt, Ing. Dušan Trško, SNP 1473/121-11, 017 07 Považská Bystrica 7
3MConsulting, spol. s r.o. . Ing. Ignác Macík, Tatranská 6397/74, Banská Bystrica
EL-PROJEKT, s.r.o., Pod Hrádkom 27, Prievidza 5
Neznámym fyzickým a právnickým osobám, ktoré majú vlastnícke resp. iné právo k pozemku parc. č. 398 v k.ú. Nitrianske Pravno a ktorých pobyt nie je stavebnému úradu známy prostredníctvom verejnej vyhlášky
OÚ OSŽP Prievidza – OH, OPK, ŠVS, posudzovanie vplyvov na životné prostredie
OR HaZ, Vápenická 4, Prievidza
RÚVZ Prievidza, so sídlom v Bojniciach, Nemocničná 2, Bojnice
Súbor na stiahnutie verejná vyhláška-novostavba polyfunkčného objektu na parcele 397 .pdf (168 kB)
Súbor na stiahnutie verejná vyhláška-novostavba polyfunkčného objektu na parcele 397-PRILOHA.pdf (418.2 kB)